CELEX: 32004R2054
Language: sk
Date: 2004-11-29 00:00:00
Title: Nariadenie Komisie (ES) č. 2054/2004 z 29. novembra 2004, ktorým sa mení a dopĺňa nariadenie Európskeho parlamentu a Rady (ES) č. 998/2003 pokiaľ ide o zoznamy krajín a územíText s významom pre EHP

1.12.2004   
            
            
               SK
            
            
               Úradný vestník Európskej únie
            
            
               L 355/14
            
         
      NARIADENIE KOMISIE (ES) č. 2054/2004
   z 29. novembra 2004,
   ktorým sa mení a dopĺňa nariadenie Európskeho parlamentu a Rady (ES) č. 998/2003 pokiaľ ide o zoznamy krajín a území
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie (ES) č. 998/2003 Európskeho parlamentu a Rady z 26. mája 2003 o veterinárnych požiadavkách uplatniteľných na nekomerčné premiestňovanie spoločenských zvierat a ktorým sa mení a dopĺňa smernica Rady 92/65/EHS (1), najmä na jeho články 10 a 21,
   keďže:
   
               (1)
            
            
               Nariadenie (ES) č. 998/2003 stanovuje veterinárne požiadavky uplatniteľné na nekomerčné premiestňovanie spoločenských zvierat a pravidlá kontroly takéhoto premiestňovania. Časť C prílohy II k tomuto nariadeniu obsahuje zoznam tretích krajín, u ktorých sa riziko zavlečenia besnoty z ich územia do Spoločenstva následkom premiestňovania spoločenských zvierat nepovažuje za vyššie, ako riziko spojené s takýmito premiestňovaniami medzi členskými štátmi.
            
         
               (2)
            
            
               Podľa nariadenia (ES) č. 998/2003 sa mal do 3. júla 2004 vypracovať zoznam tretích krajín. Aby bola tretia krajina zaradená do tohto zoznamu, mala by preukázať stav výskytu besnoty a to, že dodržiava určité podmienky týkajúce sa oznamovania, monitorovania, veterinárnych služieb, prevencie, kontroly besnoty a regulácie vakcín.
            
         
               (3)
            
            
               S cieľom vyhnúť sa každému zbytočnému narušeniu v premiestňovaní spoločenských zvierat a poskytnúť tretím krajinám čas, aby mohli prijať, ak je to potrebné, dodatočné záruky, je vhodné, aby sa vytvoril predbežný zoznam tretích krajín. Tento zoznam by mal vychádzať z údajov, ktoré je možné získať prostredníctvom Medzinárodného úradu pre nákazy zvierat (OIE – Svetová organizácia pre zdravie zvierat), z výsledkov kontrol vykonávaných Potravinovým a veterinárnym úradom Komisie v dotknutých tretích krajinách a z informácií získaných členskými štátmi.
            
         
               (4)
            
            
               Zoznam by mal tiež vychádzať z údajov, ktoré poskytla Svetová zdravotnícka organizácia (WHO), Centrum spolupracujúce s WHO pre monitorovanie a výskum besnoty vo Wusterhausene a v Bulletine o výskyte besnoty.
            
         
               (5)
            
            
               Predbežný zoznam tretích krajín by mal zahŕňať krajiny, v ktorých sa besnota nevyskytuje a krajiny, u ktorých sa riziko prenosu besnoty do Spoločenstva následkom premiestňovania spoločenských zvierat nepovažuje za vyššie ako riziko spojené s takýmito premiestňovaniami medzi členskými štátmi.
            
         
               (6)
            
            
               Vzhľadom na žiadosti príslušných orgánov Ruskej federácie o zahrnutie do tohto zoznamu v časti C prílohy II k nariadeniu (ES) č. 998/2003 je vhodné upraviť predbežný zoznam vypracovaný v súlade s článkom 10.
            
         
               (7)
            
            
               V záujme prehľadnosti právnych predpisov Spoločenstva je vhodné nahradiť Prílohu II k nariadeniu (ES) č. 998/2003 v celom rozsahu.
            
         
               (8)
            
            
               Nariadenie (ES) č. 998/2003 by sa preto malo zodpovedajúcim spôsobom zmeniť a doplniť.
            
         
               (9)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Príloha II k nariadeniu (ES) č. 998/2003 sa nahrádza prílohou k tomuto nariadeniu.
   Článok 2
   Toto nariadenie nadobúda účinnosť 3. decembra 2004.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 29. novembra 2004
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. EÚ L 146, 13.6.2003, s. 1. Nariadenie naposledy zmenené a doplnené rozhodnutím Rady 2004/650/ES (Ú. v. EÚ L 298, 23.9.2004, s. 22).
   
      PRÍLOHA
      
         
            „PRÍLOHA II
            ZOZNAM KRAJÍN A ÚZEMÍ
            ČASŤ A
            
                         
                     
                     
                        IE — Írsko
                     
                  
                         
                     
                     
                        MT — Malta
                     
                  
                         
                     
                     
                        SE — Švédsko
                     
                  
                         
                     
                     
                        UK — Spojené kráľovstvo
                     
                  ČASŤ B
            Oddiel 1
            
                        a)
                     
                     
                        DK — Dánsko, vrátane GL – Grónska a FO – Faerských ostrovov;
                     
                  
                        b)
                     
                     
                        ES — Španielsko, vrátane kontinentálneho územia, Baleár, Kanárskych ostrovov, Ceuty a Mellily;
                     
                  
                        c)
                     
                     
                        FR — Francúzsko, vrátane GF – Francúzskej Guyany, GP – Guadelupu, MQ – Martiniku a RE – Réunionu;
                     
                  
                        d)
                     
                     
                        GI — Gibraltár;
                     
                  
                        e)
                     
                     
                        PT — Portugalsko, vrátane kontinentálneho územia, Azorských ostrov a ostrovov Madeira;
                     
                  
                        f)
                     
                     
                        Členské štáty okrem tých, ktoré sú uvedené v časti A a v bodoch a), b), c) a e) tohto oddielu.
                     
                  Oddiel 2
            
                         
                     
                     
                        AD — Andora
                     
                  
                         
                     
                     
                        CH — Švajčiarsko
                     
                  
                         
                     
                     
                        IS — Island
                     
                  
                         
                     
                     
                        LI — Lichtenštajnsko
                     
                  
                         
                     
                     
                        MC — Monako
                     
                  
                         
                     
                     
                        NO — Nórsko
                     
                  
                         
                     
                     
                        SM — San Maríno
                     
                  
                         
                     
                     
                        VA — Vatikánsky mestský štát
                     
                  ČASŤ C
            
                         
                     
                     
                        AC — ostrov Ascension
                     
                  
                         
                     
                     
                        AE — Spojené arabské emiráty
                     
                  
                         
                     
                     
                        AG — Antigua a Barbuda
                     
                  
                         
                     
                     
                        AN — Holandské Antily
                     
                  
                         
                     
                     
                        AU — Austrália
                     
                  
                         
                     
                     
                        AW — Aruba
                     
                  
                         
                     
                     
                        BB — Barbados
                     
                  
                         
                     
                     
                        BH — Bahrajn
                     
                  
                         
                     
                     
                        BM — Bermudy
                     
                  
                         
                     
                     
                        CA — Kanada
                     
                  
                         
                     
                     
                        CL — Čile
                     
                  
                         
                     
                     
                        FJ — Fidži
                     
                  
                         
                     
                     
                        FK — Falklandy
                     
                  
                         
                     
                     
                        HK — Hongkong
                     
                  
                         
                     
                     
                        HR — Chorvátsko
                     
                  
                         
                     
                     
                        JM — Jamajka
                     
                  
                         
                     
                     
                        JP — Japonsko
                     
                  
                         
                     
                     
                        KN — Svätý Krištof a Nevis
                     
                  
                         
                     
                     
                        KY — Kajmanské ostrovy
                     
                  
                         
                     
                     
                        MS — Montserrat
                     
                  
                         
                     
                     
                        MU — Maurícius
                     
                  
                         
                     
                     
                        NC — Nová Kaledónia
                     
                  
                         
                     
                     
                        NZ — Nový Zéland
                     
                  
                         
                     
                     
                        PF — Francúzska Polynézia
                     
                  
                         
                     
                     
                        PM — Saint Pierre et Miquelon
                     
                  
                         
                     
                     
                        RU — Ruská federácia
                     
                  
                         
                     
                     
                        SG — Singapur
                     
                  
                         
                     
                     
                        SH — Svätá Helena
                     
                  
                         
                     
                     
                        US — Spojené štáty americké
                     
                  
                         
                     
                     
                        VC — Svätý Vincent a Grenadíny
                     
                  
                         
                     
                     
                        VU — Vanuatu
                     
                  
                         
                     
                     
                        WF — Wallis a Futuna
                     
                  
                         
                     
                     
                        YT — Mayotte“